ΓΡΑΠΤΗ ΕΡΩΤΗΣΗ E-1620/00

υποβολή: Jan Mulder (ELDR) προς την Επιτροπή

(29 Μαΐου 2000)

Θέμα: Χρήματα για τη βελτίωση της ποιότητας των γεωργικών προϊόντων

Στον Προϋπολογισμό του 2000, η αρμόδια για τον προϋπολογισμό αρχή ενέγραψε στη θέση B1-406 (Βελτίωση της επεξεργασίας και της διάθεσης των γεωργικών προϊόντων)), το ποσό των 50 εκατομ. ευρώ για τη χρηματοδότηση μέτρων με στόχο τη βελτίωση της ποιότητας των γεωργικών προϊόντων.

Μέχρι σήμερα δεν έχει ακόμη καταβληθεί για το σκοπό αυτό το παραμικρό ποσό.

1. Μπορεί να αναφέρει η Επιτροπή για ποιό λόγο δεν έχει ακόμη δοθεί συνέχεια στη ρητή επιθυμία της αρμόδιας για τον προϋπολογισμό αρχής;

2. Κρίνει η Επιτροπή ότι είναι δυνατόν να αγνοείται η ρητή επιθυμία της αρμόδιας για τον προϋπολογισμό αρχής να ανατρέψει μέσω των πιστώσεων αυτών τις σημερινές εξελίξεις στα κράτη μέλη;

3. Ποιές προτάσεις προτίθεται ναποβάλει η Επιτροπή προκειμένου να καταστεί ακόμη δυνατή η κατανομή και η καταβολή των ως άνω χρημάτων για την επίτευξη του στόχου αυτού; Εντός ποιάς προθεσμίας;

Απάντηση του κ. Fischler εξ ονόματος της Επιτροπής

(12 Ιουλίου 2000)

Όπως αναφέρει το Αξιότιμο Μέλος, η θέση B1-406 του προϋπολογισμού προορίζεται για τη συγχρηματοδότηση των μέτρων που λαμβάνουν τα κράτη μέλη και οι περιφέρειες για τη βελτίωση της επεξεργασίας και της διάθεσης των γεωργικών προϊόντων, ιδίως για τη βελτίωση και τον έλεγχο της ποιότητας,πό τις προϋποθέσεις που θεσπίζονται στα άρθρα 25 έως 28 του κανονισμού (ΕΚ) αριθ. 1257/1999 του Συμβουλίου της 17ης Μαΐου 1999 για τη στήριξη της αγροτικής ανάπτυξης από τον Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) και για την τροποποίηση και κατάργηση ορισμένων κανονισμών(1), και στα άρθρα 21 έως 23 του κανονισμού εφαρμογής 1750/1999 της Επιτροπής(2).

1. Η Επιτροπή εξετάζει τα προγράμματα αγροτικής ανάπτυξης για την περίοδο 2000-2006 που τα κράτη μέληπέβαλαν προς έγκριση. Όταν τα προγράμματα εγκριθούν, οι πιστώσεις του κεφαλαίου B1-406 θα χρησιμοποιηθούν για τη συγχρηματοδότηση των δαπανών που θα προκύψουν από τα διάφορα μέτρα αγροτικής ανάπτυξης. Δεδομένου ότι προς το παρόν δεν έχει εγκριθεί κανένα πρόγραμμα, οι εν λόγω πιστώσεις δεν έχουν ακόμη χρησιμοποιηθεί.

2. Η εξέταση των προγραμμάτων πουπέβαλαν προς έγκριση τα κράτη μέλη είναι, στις περισσότερες περιπτώσεις, ιδιαίτερα προχωρημένη. Πρέπει να σημειωθεί ότι τα κράτη μέλη μπορούν, χωρίς να περιμένουν την έγκριση του προγράμματος από την Επιτροπή, να διενεργήσουν όλες τις πράξεις που οδηγούν στη σύναψη των συμβάσεων με τις επιχειρήσεις για την εφαρμογή των μέτρων βελτίωσης της επεξεργασίας και της διάθεσης των γεωργικών προϊόντων. Σύμφωνα με το άρθρο 6 του κανονισμού (ΕΚ) αριθ. 2603/1999 της Επιτροπής, της 9ης Δεκεμβρίου 1999, για τη θέσπιση μεταβατικών κανόνων όσον αφορά τη στήριξη της αγροτικής ανάπτυξης που προβλέπεται από τον κανονισμό (ΕΚ) αριθ. 1257/1999 του Συμβουλίου(3), τα κράτη μέλη μπορούν ακόμη και να αρχίσουν την καταβολή των ενισχύσεων που προκύπτουν από τις εν λόγω συμβάσεις από την 1η Ιανουαρίου 2000 ή από την ημερομηνία παραλαβής του προγράμματος από την Επιτροπή, εάν αυτό έχει συμβεί μετά την 1η Ιανουαρίου 2000. Ωστόσο, οι εν λόγω δαπάνες μπορούν να επιστραφούν μόνο μετά την έγκριση των προγραμμάτων και εάν είναι σύμφωνες με αυτά. Κατά συνέπεια, ορισμένες δαπάνες έχουν ενδεχομένως ήδη πραγματοποιηθεί αλλά δεν μπορούν ακόμη να εμφανιστούν στα λογιστικά της Επιτροπής.

3. Η Επιτροπή θεωρεί ότι τοπάρχον νομοθετικό πλαίσιο θα επιτρέψει να εγκριθούν σύντομα τα προγράμματα αγροτικής ανάπτυξης, και κατά συνέπεια να χρησιμοποιηθούν οι πιστώσεις που προβλέπονται στον προϋπολογισμό χωρίς να χρειαστούν νέες προτάσεις.

(1) ΕΕ L 160 της 26.6.1999.

(2) ΕΕ L 214 της 13.8.1999.

(3) ΕΕ L 316 της 10.12.1999.